**UNAPREĐENJE KOORDINISANOG PRISTUPA CENTRA ZA SOCIJALNI RAD I ZDRAVSTVENIH USTANOVA U ZAŠTITI DJECE OD ZLOSTAVLJANJA I ZANEMARIVANJA**

Poštovani/a,

Obavještavamo Vas da se u okviru *Partnerstva za jačanje nacionalnog sistema dječje zaštite za prevenciju i zaštitu djece od svih oblika nasilja i iskorišćavanja,* koje Ministarstvo rada i socijalnog staranja sprovodi uz tehničku podršku UNICEF-a i finansijsku podršku Evropske unije, sprovodi program obuke „Unapređenje koordinisanog pristupa centra za socijalni rad i zdravstvenih ustanova u zaštiti dece od zlostavljanja i zanemarivanja“.

Program je **akreditovan** kod Zavoda za socijalnu i dječju zaštitu pod rednim brojem 03-128/24-4/2 od 23.02.2024. godine. Realizatorka obuke je međunarodna konsultantkinja, gđa Lidija Milanović.

U skladu sa programom, **obuka traje 2 dana** ibiće realizovana za dvije grupe po sljedećem rasporedu:

* prva grupa 15-16. april 2024. godine,
* druga grupa 17-18. april 2024. godine.

Polaznici obuke su stručni radnici centra za socijalni rad i zdravstveni radnici, ljekari i stručni saradnici zdravstvenog sistema koji su u prilici da rade na zaštiti djece od zlostavljanja i zanemarivanja svim nivoima organizacije zdravstvenog sistema (primarna, sekundarna i tercijarna). **Zbog ograničenog broja mjesta prednost prilikom formiranja grupa će se dati supervizorima i rukovodiocima kao i voditeljima slučaja koji rade sa djecom žrtvama nasilja i iskorišćavanja u centrima za socijalni rad**.

Program je usmjeren na dijeljenje osnovnih informacija, znanja i iskustava u pogledu unapređenja koordinacije centra za socijalni rad i zdravstvenog sistema, zasnovano na savremenim pristupima, međunarodnim i nacionalnim propisima. Opšti cilj programa obuke je doprinos unapređivanju zaštite djece koja su žrtve zlostavljanja i zanemarivanja razvojem kompetencija stručnih radnika centra za socijalni rad kao osnovne ustanove socijalne i dječje zaštite na lokalnom nivou i zdravstvenog sistema za zajednički rad, koordinaciju i saradnju u zaštiti djece od zlostavljanja i zanemarivanja, bazirano na savremenim pristupima multisektorkoj koordinaciji, dječjim pravima i savremenom pristupu razumijevanja nasilja nad djecom, odnosno zlostavljanja i zanemarivanja djece.

Prijave slati na mail: mkarisik@unicef.org najkasnije do **utorka, 09. aprila 2024. godine**. Prilikom prijavljivanja obavezno je navesti ustanovu ili instituciju u kojoj radite kao i koju poziciju pokrivate, odnosno na kojem radnom mjestu radite. Prijave bez navedenih detalja smatraće se nepotpunim i neće se uzimati u razmatranje.

Ketering za učesnike obuke obezbijeđen je iz projektnih sredstava. Za učesnike koji dolaze iz opština koje su od Podgorice udaljene više od 60 km, noćenje će biti obezbjeđeno samo ukoliko je prilikom prijave iskazana potreba za smještajem.

**Mjesto održavanje obuke za obje grupe je hotel Mediteran, Bečići**.

Detaljna agenda je u prilogu.